बेजान दारूवाला

बेजान दारुवाला (जन्म: 11 जुलाई 1931-29 मई 2020) एक भारतीय लेखक और ज्योतिष थे। ये अहमदाबाद में अंग्रेजी के प्राध्यापक भी रहे। पारसी विरासत से होने के बावजूद, दारूवाला श्री गणेश के प्रबल अनुयायी होने के लिए जाने जाते थे। इनकी ज्योतिषीय तकनीक आई-चिंग, टैरोट रीडिंग, कबालाह और हस्तकला भारतीय और पश्चिमी ज्योतिष को जोड़ती थी। सभी के प्रिय और दयालु बेजान जी को अपनी अचूक भविष्यवाणियों के लिए अनेक प्रशस्तियाँ और संसार भर में पहचान मिली थी| वैदिक और पश्चिमी ज्योतिष सिद्धांत तथा आई-चिंग, टैरोट, अंकशास्त्र, काबाला और हस्त रेखा शास्त्र के सिद्धांतो को मिलाकर सयुंक्त भविष्यवाणी करने के लिए जाने जाते थे।

जीवन
बेजान दारुवाला का जन्म 11 जुलाई 1931 को अहमदाबाद, गुजरात में एक पारसी परिवार में हुआ था। उनके पिता एक कपड़ा मिल में कामगार थे। उनकी प्रारंभिक शिक्षा अहमदाबाद में हुई और बाद में वे अहमदाबाद में अंग्रेजी के प्रोफेसर बन गए।

व्यवसाय
बेजान दारुवाला ने 25 अप्रैल 2003 को अपनी ज्योतिष की वेबसाइट का शुभारंभ मुंबई के होटल ताजमहल में किया। इन्होंने अपनी ज्योतिषी सेवाओं का शुभारंभ अपने निजी समूह के द्वारा इंटरनेट पर शुरू किया। उनकी वेबसाइट बेजानदारूवालाडॉटकॉम है।

वह लोकप्रिय टीवी चैनलों, बिज़नेसवर्ल्ड, आजतक, इंडिया टुडे, दैनिक भास्कर, आउटलुक, ईटी नाउ, अमर उजाला, नवभारत टाइम्स, बिजनेस स्टैंडर्ड और कई और अधिक लोकप्रिय टीवी चैनलों, पत्रिकाओं और अखबारों पर अपने ज्योतिष स्तंभ के लिए जाने जाते हैं। वह बीबीसी न्यूज, एनबीसी और एबीसी टीवी चैनलों पर भी दिखाई दिए।

उल्लेखनीय भविष्यवाणियाँ
उन्होंने निम्नलिखित उल्लेखनीय भविष्यवाणियों की भविष्यवाणी की:
 संजय गांधी दुर्घटना
 2014 में प्रधान मंत्री नरेंद्र मोदी की जीत

बाहरी कड़ी 
निजी वेबसाइट

सन्दर्भ 

ज्योतिषाचार्य
1931 में जन्मे लोग
पारसी व्यक्ति